《二十四航》
宋代·马之纯

秦淮二十四浮航，何似高高虹作梁。
恐有兵戎来暮夜，可除扳索当城隍。
淮深尚欲横鞭渡，河广犹将一苇杭。
好是维持令有道，却将夷狄守封疆。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。